**ISTORIJOS PAMOKOS PLANAS**

**Klasė**: 8 klasė

**Skiriamas laikas**: 2 valandos (papildomai skiriama 15 minučių poilsiui veiklų metu).

**Pamokos tipas:**

1. Išmoktos medžiagos įtvirtinimo pamoka.

**Tema**: Didžiųjų geografinių atradimų keliautojų paieškos Nacionalinėje Martyno Mažvydo bibliotekoje

**Tikslas**: Nagrinėjamas Amerikos ir jūrų kelio į Indiją atradimas, įvertinamas Vasko da Gamos, Kristupo Kolumbo istorinis vaidmuo..

**Uždaviniai**:

1. Tikslingai panaudoti ne mažiau kaip 3 skirtingus leidinius, esančius Nacionalinės Martyno Mažvydo bibliotekos erdvėse.
2. Gebėti sukurti 10 klausimų testą su 4 pasirenkamais variantais apie grupei skirtą keliautoją (Bartolomėjus Diasas, Kristupas Kolumbas, Vaskas da Gama, Fernandas Magelanas).
3. Įvertinti savo individualią patirtį, nurodant, ko išmoko, kas geriausiai sekėsi, ką atliko kiti grupės nariai, dirbant netradicinėje erdvėje ir atliekant užduotis grupėje.

**Mokymo(si) metodai**:

1. Darbas su Nacionalinės Martyno Mažvydo bibliotekos leidiniais, t.y. istorijos, geografijos vadovėliai, pratybos, enciklopedijos, žinynai, žodynai, kiti informaciniai leidiniai, kuriuose yra minimi Didieji geografiniai atradimai, ar grupei skirtas keliautojas ir jo kelionė.
2. Darbas su ispanų-lietuvių kalbų žodynais.
3. Darbas grupėje.

**Mokymos(si) priemonės**:

1. Mokytojos iš anksto paruošti užduočių lapai, t.y. užduoties atlikimo instrukcijos lapas, juodraščio ir galutinio baigto varianto lapai.
2. Nacionalinės Martyno Mažvydo bibliotekos leidiniai.

Pamokos eiga:

|  |  |  |  |
| --- | --- | --- | --- |
| **Pamokos struktūrinės dalys** | **Mokytojo veikla** | **Mokinių veikla** | **Numatomas laikas** |
| *Įžanga* | 1. Mokytoja pristato mokiniams pamokos temą, tikslą bei uždavinius. 2. Pristato mokiniams grupes, kuriose bus dirbama šios pamokos metu. 3. Skiria laiko mokiniams susėsti į grupes, pritaikyti bibliotekos erdvę patogiam grupiniam darbui. 4. Išdalina mokiniams užduoties atlikimo instrukcijos lapus (*žr. 1 priedą)* ir supažindina mokinius užduoties atlikimo reikalavimais. | 1. Mokiniai susipažįsta su pamokos tema, tikslu bei uždaviniais. 2. Mokiniai susipažįsta su grupėmis, kuriose dirbs šios pamokos metu. 3. Mokiniai susėda į grupes, pritaiko bibliotekos erdvę patogiam darbui grupėse. 4. Mokiniai gauna užduoties atlikimo instrukcijos lapus ir susipažįsta su užduoties atlikimo reikalavimais. | 10 min. |
| *Išmoktos medžiagos įtvirtinimo pamoka.* | 1. Mokytoja išdalina mokiniams užduoties atlikimo juodraščio (*žr. 2 priedą*), galutinio varianto (*žr. 3 priedą)* ir klausimo ispanų kalba (*žr. 5 priedą*) lapus. 2. Skiria laiką užduočiai atlikti. 3. Esant poreikiui mokytoja konsultuoja, diskutuoja su mokiniais dirbančiais grupėje, teikia papildomą reikiamą pagalbą. | 1. Mokiniai gauna užduoties atlikimo juodraščio, galutinio varianto ir klausimo ispanų kalba lapus. 2. Mokiniai atlieka užduotį. 3. Esant poreikiui mokiniai konsultuojasi, diskutuoja su mokytoja, gauna papildomą reikiamą pagalbą. | 90 min. |
| *Apibendrinimas ir įsivertinimas* | 1. Mokytoja organizuoja išmoktos medžiagos įtvirtinimo pamokos apibendrinimą. 2. Išdalina veiklos įsivertinimo lapus (žr. 6 priedą) ir skiria laiko atsakymams užrašyti. 3. Inicijuoja Nacionalinės Martyno Mažvydo bibliotekos erdvės sutvarkymą. | 1. Mokiniai prisimena pamokos pradžioje mokytojos pristatytą tikslą ir uždavinius, diskutuodami grupėse įsitikina, ar sėkmingai įgyvendino visus iškeltus uždavinius, pasidalina savo įžvalgomis su kitomis grupėmis. 2. Mokiniai dirbdami individualiai, užpildo veiklos įsivertinimo lapus. 3. Sutvarko Nacionalinės Martyno Mažvydo bibliotekos erdvę. | 15 min. |
| *Namų darbai* | Pristato namų darbų užduotį, t.y. nurodo, jog mokiniai, dirbdami su savo grupės nariais, turi:   1. Pabaigti pildyti užduoties galutinio varianto lapus, remdamiesi reikalavimais, nurodytais užduoties atlikimo instrukcijos lape. | 1. Mokiniai pasižymi, ką dirbdami grupėje, turės padaryti iki kitos istorijos pamokos. | 5 min. |

Istorijos mokytoja: Lina Kopcikaitė